नावरोथ के मुताबिक, ‘अपने आसपास का माहौल समझने में पशुओं का दिमाग काफी विवेकशील होता है। वे इंसान के चेहरे के भावों को समझ कर उसके मुताबिक अपने व्यवहार को ढाल लेते हैं।’ उन्‍होंने बताया, ‘शोध के दौरान देखा गया कि जब हंसते-खिलखिलाते चेहरों वाली तस्वीरों को गुस्से वाली तस्वीर की दाईं तरफ रखा गया तब भी बकरियां खुशी वाली तस्वीरों की तरफ गईं। इससे पता चलता है कि ये पशु किसी सकारात्मक भाव को समझने के लिए दिमाग के बाएं हिस्से का प्रयोग करते हैं।’ एक अन्य रिसर्चर एलन मैकइलिगोट का कहना है, ‘यह अध्ययन मवेशियों और अन्य पशुओं के साथ हमारे संपर्क के तौर-तरीकों को प्रभावित कर सकता है, क्योंकि इंसानी भावों को समझने की क्षमता सिर्फ पालतू जानवरों तक सीमित नहीं है, बल्कि यह काफी व्यापक हो सकती है।’